ASEFA บวก 4% โบรกฯคาด Q4/58 กำไรยังดีต่อเนื่อง-จะขาขึ้นไปอีก 2-3 ปี
ASEFA บวก 4% โบรกฯคาด Q4/58 กำไรยังดีต่อเนื่อง-จะขาขึ้นไปอีก 2-3 ปี
14 ธ.ค. 2558

ผู้สื่อข่าวรายงานว่า บริษัท อาซีฟา จำกัด (มหาชน) หรือ ASEFA ณ เวลา 15.39 น. อยู่ที่ระดับ 5.20 บาท บวก 0.20 บาท หรือ 4% ด้วยมูลค่าซื้อขาย 141.23 ล้านบาท ราคาหุ้นดีดกลับหลังร่วงมาเกือบ 2 สัปดาห์ นับตั้งแต่หุ้นยืนที่ระดับ 6.05 บาท เมื่อวันที่ 1 ธ.ค. 58

บล.เคจีไอ(ประเทศไทย)ระบุในบทวิเคราะห์ฯวันนี้ (14 ธ.ค.)ว่า บมจ.อาซีฟา(ASEFA) เป้าพื้นฐาน 7 บาท โดยมองราคาที่ปรับลงตามภาวะตลาดฯ แนะนำเป็นโอกาส “ซื้อ” ที่แนวรับ 5 บาท และแนวรับถัดไปที่ 4.8 บาท
ทั้งนี้ คาดไตรมาส 4/58 กำไรยังดีต่อเนื่อง และจะเป็นขาขึ้นไปอีก 2 – 3 ปีเป็นอย่างน้อย ตามการลงทุนภาครัฐฯ (ASEFA รอส่งงานระบบรถไฟฟ้าสายสีเขียวและสีน้ำเงินมูลค่าราว &gt;200 ล้านบาท) และการขยายตัวของธุรกิจโทรคมนาคม (4G, Datacenter) โดย ASEFA มีการขยายกำลังการผลิต +50% ไตรมาส 1/59 รองรับ Mega trend ของอุตสาหกรรมฯ
ในเชิง Valuation ประเมินกำไรโตเฉลี่ย 18% CAGR ตอนนี้ PE 12 เท่า และคิดเป็น PEG &lt; 0.7 เท่า (PEG ต่ำกว่า 1 เท่าถือเป็นหุ้นถูก)
ด้านบล.คันทรี่ กรุ๊ประบุว่า ASEFA กลับมาสนใจ เพราะราคาปรับตัวรูดลงมามาก ขณะที่พื้นฐานไม่เปลี่ยน และยังดีขึ้นเรื่อยๆ หลังจากแจ้งงบ Q3 ดีเติบโตระดับ 300% แล้วใน Q4 ยังมีงานในมือที่ส่งมอบอีกบาน ส่วนปี 59 ก็โดดเด่น ด้วยงานติดตั้งตู้ไฟให้กับพวกร้านสะดวกซื้อที่ขยายตัวเป็นดอกเห็ด งานติดตั้งระดับ controller ให้กับรถไฟฟ้าหลายสาย และงานเกี่ยวกับ Data Center ของกลุ่ม 4G อีกด้วย  
ที่สำคัญกว่านั้น คือกลุ่มพลังงานทางเลือกที่จะมีงานเพิ่มขึ้นหลายเท่าตัว เนื่องจากคณะกรรมการกิจการพลังงานกำลังจะประกาศเรื่องใบอนุญาตการทำโรงไฟฟ้าอีก 600 MW จึงถือว่าเป็นโอกาสอันดีที่ราคาหุ้นลงมาให้รับแบบต่ำ ๆ ส่วนราคาเป้าหมายของเฉลี่ยโบรกเกอร์อยู่กันแถว 6.50 บาท
ด้านกราฟอ่อนตัวลงทดสอบแนวรับบริเวณ 4.96 บาท และเกิดการ rebound ขึ้นเล็กน้อย ขณะที่ Stoch อยู่ที่แนว Oversold จึงมีโอกาสเกิดดีดตัวขึ้นได้ โดยหากแท่งเทียนสามารถสร้างรูปแบบ morning star ได้ จะเกิดสัญญาณ rebound แต่หากปิดต่ำกว่า 4.96 บาท สัญญาณลงต่อ